באלאור

באלאור (רומנית: Balaur, ברבים: באלאורי Balauri) הוא יצור אגדי מהמיתולוגיה הרומנית.

הבאלאור הוא יצור פנטסטי, רב כוח, גדול מאוד, לעיתים דמוי נחש מכונף בעל רגליים ומרובה ראשים (3, 7 או אפילו 12 ראשים). הבאלאור מייצג את הרוע ומופיע במרבית אגדות העם הרומניות.

המילה נגזרה כנראה מהשורש ההודו-אירופאי "באל" bal שמשמעותו - רב כוח.

ניתן להשוות את הבאלאור לדרקון אירופאי או להידרה המופיעים במיתולוגיות של עמים אחרים.

על שמו של יצור זה קרוי הדינוזאור הרומני באלאור בונדוק.

ראו גם 

 זמאו
 זמיי
 הידרה

מיתולוגיה רומנית
דרקונים
נחשים אגדיים